જામનગર માં શિપિંગ અને ગુટખાના વ્યવસાય સાથે સંકળયેલા અસ્ફાક ખત્રી નામના વેપારીને મોતના ઘાટ ઉતારવા માટે ડી-ગેંગ ના શૂટરોને સોપારી આપવામાં આવી હતી. આ શૂટરો રાજકોટ આવે તે પહેલાં જ રાજકોટ પોલીસે ઝડપી પાડ્યા હતા. પોલીસને ચોક્કસ બાતમી મળી હતી કે, શિરડીથી રાજકોટ આવી રહેલી નીતા ટ્રાવેલ્‍સની વોલ્‍વોમાં 4 શાર્પ શુટર આવી રહ્યા છે, જેમની જોડે હથિયાર છે અને અનિસ ઇબ્રાહીમે એમને જામનગરના વેપારીની સોપારી આપી છે. પોલીસે ચારેયને બેટી ચોકડી પાસે ઝડપી પાડ્યા હતા.